Naggagamit an nacion na Hapon nin parehas na analog asin digital na pagsasahimpapawid, alagad kan Hulyo 2011 an gabos nin pagsasahimpapawid kan telebisyon nangangaipuhan na nin digital. Bakong saróng maaasahang antena nin pagsasahimpapawid para sa ganap na digital na pagsasahimpapawid  an Torre nin Tokyo ta bakong sapat an langkaw kan torre tanganing ipadara an mas halangkaw na dalas nin alon sa mga lugar na napapalibutan nin mga kadlagan o halangkaw na establishimento. Bilan saróng katabang, pigbukasan an saróng bagong 634 metrong langkaw (2,080 piye) na torre na pigaapod na Tokyo Skytree kan 2012. Tanganing gibuhon na mas nakakaakit an Torre nin Tokyo Tower sa NHK asin limang iba pan komersiyal na parapabareta na nagplano tanganing ilipat an saindang mga istasyon nin pagpapadara sa bagong torre, Pigpirmahan kan mga opisyales kan Nihon Denpatō an saróng plano tanganing palabaon an antena kan digital na pagsasahimpapaw kaini na 80 hasta sa 100 metro sa halagang dae-kumulang sa ¥ 4 bilyon (US $ 50 milyon). Ta an mga planong ini dae pa narerealizar, pigaasahang an Torre nin Tokyo na punduhon an pagpapadara nin mga digital na alon ni radyo kan TV pwera sa Open University kan Hapob, na padagos na i-broadcast sa paagi kan Torre. Padagos mang gamiton kan mga istasyon nin FM radio an torre para sa pagsasahimpapawid sa lugar kan Tokyo. Pigtutukdo man ni Masahiro Kawada, direktor kan pagpaplano kan torre, an posibilidad kan torre na magin saróng backup para sa Tokyo Skytree, depende sa kun ano an muya o kaipuhan kan mga parabareta sa TV..